Diari Oficial de la Generalitat Valenciana


Sumari del DOGV 5297, del 07-07-2006 (2006/7547)

Notificació a l'herència jacent de Juan García Pérez. Judici ordinari número 227/2005-H.
----------------------------------------------------------------------------------------

### Dades del document

Número de DOGV
:   5297

Data del DOGV
:   07-07-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/7547


Organisme emissor
:   Jutjat de Primera Instància Número 2 de Castelló

Tipus de document
:   Anunci

Notificació a l'herència jacent de Juan García Pérez. Judici ordinari número 227/2005-H. [2006/M7547]  
Demandant: Juventino Pérez Sampedro.  
Procurador: Breva Sanchis, Rafael.  
Demandat: herència jacent de Juan García Pérez.  
María José Masiá Canuto, secretària d'este Jutjat de Primera Instància número 2 de Castelló, faig saber:   
Que en el present procediment s'ha dictat sentència en data 3 de novembre de 2005, l'encapçalament i la decisió de la qual són del tenor literal següent:  
Sentència número 168.  
Castelló de la Plana, 3 de novembre de 2005.  
José María Cutillas Torns, magistrat jutge del Jutjat de Primera Instància número 2, havent vist les presents actuacions de judici declaratiu ordinari número 227/2005-H, promogudes a instància de Juventino Pérez Sampedro, i en la seua representació pel procurador dels tribunals Rafael Breva Sanchis, assistit pel lletrat Juan José Breva Sanchis, contra l'herència jacent i/o hereus de Juan García Pérez, declarats en situació processal de rebel·lia, en este procediment que versa sobre pretensió declarativa de determinats drets i acumulada de condemna de formalització d'escriptura pública.  
Decisió:   
Que estimant íntegrament la demanda interposada pel procurador dels tribunals Rafael Breva Sanchis, en nom i representació de Juventino Pérez Sampedro, contra l'herència jacent i/o hereus de Juan García Pérez, tots ells en situació processal de rebel·lia, declare l'existència i eficàcia del contracte de compravenda, de data 30 de setembre de 2004, celebrat entre el demandant Juventino Pérez Sampedro i Juan García Pérez, per virtut del qual aquell adquiria la propietat per compravenda de la finca rústica situada al terme municipal de Cabanes, partida Torre Mañes, polígon 7, parcel·la 388, i inscrita en el Registre de la Propietat d'Orpesa, al tom 944, llibre 59, foli 60, finca registral número 5893.   
I condemne els demandats a formalitzar, en el termini de 15 dies des de la data de la present resolució, l'escriptura pública de l'esmentada finca rústica. Moment en què l'actor haurà de fer lliurament, inexcusable, del preu de la compravenda pactada, en quantia de quinze mil euros. S'imposen les costes processals a la part demandada.  
Mode d'impugnació: mitjançant recurs d'apel·lació davant l'Audiència Provincial de Castelló (article 455 LECn).  
El recurs es prepararà mitjançant escrit presentat en este Jutjat en el termini de cinc dies hàbils comptats des de l'endemà de la notificació, limitat a citar la resolució apel·lada, manifestant la voluntat de recórrer, amb expressió dels pronunciaments que impugna (article 457.2 LECn).  
Esta és la sentència, que pronuncie, mane i firme.  
Publicació. Donada, llegida i publicada va ser l'anterior sentència pel senyor que la va dictar, estant celebrant audiència pública el dia de hui, de la qual cosa jo, la secretària judicial, done fe, a Castelló de la Plana, 3 de novembre de 2005.  
I perquè conste i valga d'edicte per a la notificació de la sentència als demandats, herència jacent de Juan García Pérez, expedisc el present edicte.  
Castelló de la Plana, 23 de maig de 2006.. La secretària: María José Masiá Canuto.